Milliomosok akarják Kiss Ramónát?
Tóth Norberttel való szakítása óta számos olyan híres és kevésbé híres férfiú akad, aki szívesen kerülne közelebbi kapcsolatba a Barátok közt sztárjával, Kiss Ramónával. Azt beszélik, két igen gazdag úriember is kinézte magának a szépséget, aki azonban még nem kötelezte el senki mellett magát.
Szinte nincs olyan férfi, akinek ne akadna meg a szeme a Barátok közt csinos Zsófiján, azaz Kiss Ramónán. A szépsége mindenkit elvarázsol: állítólag sokan szeretnének vele járni.

– Ramóna gyakorlatilag minden férfi álma. Szívesen járna vele két ismert milliomos is, akik már korábban is próbáltak udvarolni neki. Most, hogy facér lett, pedig pláne meg akarják kaparintani maguknak – mondta el egy névtelenségbe burkolózó, ámde jól értesült informátor. Ramóna azonban korábban tagadta, hogy gazdag férfiak csapnák neki a szelet.

– Megtisztelő és egyben vicces is számomra, hogy ezekkel a férfiakkal említenek együtt. De semmi nincs közöttünk – mondta a Barátok közt sztárja egy éve, amikor még a focista Tóth Norbert kedvese volt.

Nem tudni, hogy mi az igazság, de az valószínű, hogy egy ilyen csinos lány nem sokáig marad majd egyedül...
szerelem Kiss Ramóna milliomos